“બરાબર બેઠી છે ને.?”નાં જવાબમાં “હં” થી પતાવી દીધું. આકાશનાં કાળાડીબાંગ વાદળો પર રમાને આજે ખીજ ચડી બાંકડા પર બેસતાં જ વરસાદનું ઝાપટું પડ્યું અને બધા છત્રી જેવી એક જગ્યાએ દોડી ગયા .શ્વાસોશ્વાસ સંભળાય એટલું અડોઅડ ઉભેલી રમાનાં કાળા ભમ્મર વાળ પરથી ગોરા ઘાટિલા ચહેરા દદડી રહેલું પાણી જોઈ ગૌતમ પાણી થઈ રહ્યો હતો. “તને ખબર છે તું બહુ સુંદર છે , રમલી ?” દૂપટ્ટાથી પાણી ઝાટકી રહેલી રમાને ગૌતમની આ કાનાફૂસી જરાય ન ગમી. એક ઝાટકા સાથે બાજુમાં ઉભેલો એક છોકરો અડબડિયું ખાઇ ગયો .બેધ્યાન રમાનાં ખુલ્લા થઈ ગયેલા ગોરા ખભા પરની ચમકતી રૂપેરી પટ્ટી અડકવાની કોશિશ કરતાં રોમિયો માટે આટલું કાફી હતું. હળવા હાથે રમાનો દુપટ્ટો એના ખભા પર ગોઠવતી વખતે ગૌતમની ભારેખમ આંગળીઓ.ગૌતમની રમલીને એ સ્પર્શ રણઝણાવી ગયો. એની ઑગણીસ વર્ષની શાંત જિંદગીમાં ગૌતમનો એ અછડતો સ્પર્શ ઝંઝાવાત પેદા કરી ગયો..